#

# REBUBLIKA HRVATSKA

# bezimenaPRIMORSKO-GORANSKA ŽUPANIJA

GRAD DELNICE

 **GRADONAČELNIK**

KLASA: 023-01/17-01/05

URBROJ: 2112-01-30-40-1-17-01

Delnice, 18. rujna 2017.

Gradonačelnik Grada Delnica, na temelju članka 48., a u vezi sa člankom 43. stavkom 2. Zakona o jedinicama lokalne i područne (regionalne) samouprave (“Narodne novine” 33/01, 60/01, 129/05, 109/07, 129/08, 36/09, 150/11, 144/12 i 19/13-pročišćeni tekst), te na temelju članka 60., a u vezi sa člankom 64. stavkom 2. Statuta Grada Delnica (“Službene novine Primorsko-goranske županije” 28/09, 41/09, 11/13 i 20/13-pročišćeni tekst,6/15), današnjeg dana donosim sljedeću

**ODLUKU**

**o povjeravanju poslova zamjenici gradonačelnika**

**Članak 1.**

Ovom Odlukom povjeravam Katarini Mihelčić, dipl.ing.agro., zamjenici gradonačelnika obavljanje poslova iz djelokruga gradonačelnika koji se odnose na pripremu akata iz nadležnosti gradonačelnika, praćenje stanja i provedbu odluka gradonačelnika i Gradskog vijeća u području društvenih djelatnosti iz samoupravnog djelokruga Grada Delnica (briga o djeci, odgoj i osnovno obrazovanje, socijala i primarna zdravstvena zaštita, kultura, tehnička kultura i sport) te u društvenim djelatnostima u kojima Grad Delnice osigurava dodatni standard, na protupožarnu i civilnu zaštitu, djelovanje mjesnih odbora, poslove suradnje s civilnim sektorom te poslove kandidiranja projekata na EU programe.

Pored poslova iz stavka 1. ovog članka povjeravam zamjenici gradonačelnika i poslove koordinacije s ustanovama kojih je Grad Delnica osnivač ili suosnivač (Dječji vrtić “Hlojkica” Delnice, Narodna knjižnica i čitaonica Delnice, Javna vatrogasna postrojba Delnice, Centar za Brdsko-planinsku poljoprivredu iz Stare Sušice), zatim s trgovačkim društvima i kojima Grad Delnice ima udjele ili dionice (RISNJAK-DELNICE d.o.o., GSC d.o.o., Komunalac d.o.o., Komunalac-vodoopskrba i odvodnja d.o.o., Radio Gorski kotar d.o.o.) kao i drugim ustanovama i pravnim osobama koje djeljuju na području Grada Delnica.

Zamjenica gradonačelnika je odgovorna za obavljanje povjerenih poslova iz stavka 1. i 2. ovog članka.

**Članak 2.**

U obavljanju povjerenih poslova iz članka 1. ove Odluke zamjenica gradonačelnika dužna je pridržavati se pisanih i usmenih uputa gradonačelnika i podnositi redovno izvješće gradonačelniku, te parafirati akate iz područja povjerenih poslova upućenih na potpis gradonačelniku.

U obavljanju povjerenih poslova iz članka 1. ove odluke zamjenica gradonačelnika ovlaštena je primati stranke, poslovne partnere i predstavnike drugih subjekata s kojima Grad službeno komunicira.

**Članak 3.**

Odluku o obavljanju poslova predstavljanja Grad Delnica u protokolarnim prigodama donijeti će se prema potrebi za svaki pojedini slučaj, neovisno o području povjerenih poslova iz članka 1. ove Odluke.

**Članak 4.**

Ova Odluka stupa na snagu danom donošenja, a objavit će se u „Službenim novinama“ Grada Delnica i na web stranici Grada Delnica.

GRADONAČELNIK

Ivica Knežević, dipl.iur.